Gvineya tarixi
Gvineyaning qadimgi tarixi haligacha oʻrganilmagan hisoblanadi. Oʻrta asrlarda hozirgi Gvineyaning ayrim qismlari Gana (VIII — IX asrlar) va Mali (XIII — XV asrlar) imperiyalari tarkibida boʻlgan. XIII — XV asrlarda Gvineya hududida turli qabilalar yashagan, eng qadimiylari Mandinka, Dialonke, Susu hisoblanadi va ushbu qabilalar Gvineya hududida eng koʻp yashagan qabilalar hisoblanadi. XVI asrda Fulbe koʻchmanchi chorvadorlari Futa Djallon plato hududida joylashdilar. 1720-yillarda Fulbening islomiylashgan rahbari Dyalonkega, shuningdek, butparast Fulbega qarshi urush boshladi. Bu urush asosan 1770-yillarning oxirida tugadi.